**Jegyzőkönyv**

**a Magyar Tehetségsegítő Szervezetek Szövetségének**

**2012.09.26. 12:30-tól tartott közgyűléséről,**

**a Számalk Zrt épületében**

**(1115. Budapest, Mérnök utca 39.)**

**A közgyűlésen jelen voltak: a csatolt jelenléti ív szerint**

**1. A napirend elfogadása (Bajor Péter)**

**Bajor** Péter levezető elnök köszöntötte a közgyűlésen megjelent tagokat, és megállapította, hogy a közgyűlés határozatképes.

Az ülés napirendi pontjait, a közgyűlési meghívóban szereplelő napirenddel azonosan, a Szövetség tagjai egyhangúan elfogadták, és megbízták Bajor Pétert a közgyűlés vezetésével, M. Szilágyi Zsuzsát a jegyzőkönyv vezetésével és felkérték Rajnai Gábort a jegyzőkönyv hitelesítésére.

**2. napirendi pont: 2012. májusi közgyűlés jegyzőkönyvének elfogadása (Bajor Péter)**

**Bajor** Péter elnök szavazásra bocsátotta a 2012. május 16-án (illetve második részben május 30-án) megtartott közgyűlés jegyzőkönyvét, amelyet tagszervezetek képviselői egyhangúlag elfogadtak (8/2012. sz. közgyűlési határozat).

**3. A MATEHETSZ pénzügyi helyzete (Bucsi Szabó Zsolt)**

Bucsi Szabó Zsolt tájékoztatást adott a MATEHETSZ pénzügyi helyzetéről, kiemelve, hogy a könyvelés naprakészen tartalmazza az összes futó projekt és program adatait. Tájékoztatta a közgyűlést arról, hogy a Szövetség a Magyar Géniusz kiemelt projektet mind szakmai, mind pénzügyi szempontból sikeresen lezárta, a kifizetési kérelmek alapján az állami támogatás befolyt a Szövetség számlájára.

**4. napirendi pont: Egyebek**

* Bajor Péter tájékoztatta a Közgyűlést arról, hogy a Tehetséghidak Program megvalósítását koordináló projektiroda a Mérnök u. 39. szám alatt bérelt irodákban működik, ez azonban egyelőre nem érinti a Karinthy Frigyes út 4-6 II. em./1 sz. alatt a MATEHETSZ székhelyeként is működő irodát. Ugyanakkor felhívta a figyelmet erre, hogy a kiemelt projekt és a MATEHETSZ működése szempontjából előnyös lesz, ha az ősz folyamán a székhely is átkerül a Mérnök u. 39-be. Kéri a Közgyűlés felhatalmazását a székhelyváltozás előkészítéséhez. A Tagok támogatták a javaslatot és felhatalmazást adtak a székhelyváltozás előkészítéséhez.
* Csermely Péter javasolja, hogy a MATEHTESZ ajánljon föl inkubációs és információs szolgáltatásokat az alakuló tehetségsegítő tanácsok számára. A Tagok támogatták a javaslatot.
* Bajor Péter tájékoztatja a közgyűlést arról, hogy az Aegon Magyarország itteni működésének 20. Évfordulója alkalmából egy civil kezdeményezést kívánt támogatni 20.000 euróval. Több lehetséges cél közül az Aegon menedzsmentje a tehetséggondozást választotta, az együttműködés értelmében a MATEHETSZ 25 tehetséges fiatalnak nyújthat támogatást a közeljövőben.

Egyéb hozzászólás nem lévén, a levezető elnök a közgyűlést berekesztette.

-kmf –

Bajor Péter Rajnai Gábor

levezető elnök jegyzőkönyv hitelesítő

M. Szilágyi Zsuzsa

jegyzőkönyvvezető